রবীন্দ্রনাথ ঠাকুর
ইতোমধ্যেই অবশ্য বাংলা ও বহির্বঙ্গে রবীন্দ্রনাথের কবিখ্যাতি ছড়িয়ে পড়েছিল। ১৯০১ সালে "" ও ১৯০৬ সালে "" কাব্যগ্রন্থের পর ১৯১০ সালে তাঁর বিখ্যাত কাব্যগ্রন্থ "গীতাঞ্জলি" প্রকাশিত হয়। ১৯১৩ সালে "গীতাঞ্জলি" (ইংরেজি অনুবাদ, ১৯১২) কাব্যগ্রন্থের ইংরেজি অনুবাদের জন্য সুইডিশ অ্যাকাডেমি রবীন্দ্রনাথকে সাহিত্যে নোবেল পুরস্কার প্রদান করে। ১৯১৫ সালে ব্রিটিশ সরকার তাঁকে 'স্যার' উপাধি (নাইটহুড) দেয়।
মণীন্দ্র রায়
মণীন্দ্র রায় প্রায় চল্লিশ বছর ধরে কবিতা লিখেছেন। ১৯৩৬ সালে সুধীন্দ্রনাথ দত্ত সম্পাদিত 'পরিচয়' পত্রিকায় তাঁর প্রথম কবিতা ছাপা হয়। ১৯৩৯ সালে তাঁর প্রথম কাব্যগ্রন্থ "ত্রিশঙ্কু" প্রকাশিত হয়। ১৯৪২ খ্রিস্টাব্দে "একচক্ষু", ১৯৪২ খ্রিস্টাব্দে "ছায়া সহচর", ১৯৪৮ খ্রিস্টাব্দে "সেতুবন্ধন" কাব্যগ্রন্থগুলি প্রকাশিত হয়। তেভাগা আন্দোলন এর প্রেক্ষাপটে তিনি "ইয়াসিন মিঞা" নামে দীর্ঘ কবিতা লিখেছিলেন। তিনি "সীমান্ত" ও "নিষ্পন্ন" নামক দুটি পত্রিকার সম্পাদক ছিলেন। তিনি "অমৃত" ও "সত্যযুগ" নামে দুটি সাময়িক পত্রিকারও সম্পাদনা করেন। তাঁর লেখা অন্যান্য উল্লেখযোগ্য গ্রন্থগুলি হল "কৃষ্ণচূড়া", "অন্যপথ", "অতিদূর আলোর রেখা", "সুখের মেলাই", "অমিল থেকে মিলে", "ভিয়েতনাম", "লেনিন", "নদী ঢেউ ঝিলমিল" প্রভৃতি। তিনি "জামায় রক্তের দাগ", "নাটকের নাম ভীষ্ম", "মাথায় জড়ানো জলপাই", "পল্লব আমাকে বাঁচতে দাও", "আমাকে জাগতে দাও" প্রভৃতি অনেকগুলি নাটকও রচনা করেন। ১৯৬৯ সালে তাঁর দীর্ঘ কবিতা "মোহিনী আড়াল" সাহিত্য অকাদেমি পুরস্কার লাভ করে। ১৯৯৩ সালে তিনি রবীন্দ্র পুরস্কারে ভূষিত হন।